《游牛首山 其三》
明代·杨闱

攀萝跻绝巘，忽已在高旻。洞窈人逃疾，台荒帝舍身。

山山间野鹤，树树长龙鳞。偶坐流花涧，听泉岸白纶。

作者简介：杨闱，字今鹤。大埔人。泷孙。壮岁弃诸生，后偕郭之奇、黄奇遇游吴越江楚，道齐梁入都门，诗学日进。曾与修揭阳、大埔县志。归老海阳之龟湖，年九十一卒。清乾隆修《潮州府志》卷三○、民国《大埔县志》卷二六有传。